Diari Oficial de la Generalitat Valenciana


Sumari del DOGV 4471, del 01-04-2003 (2003/3371)

ORDE de 20 de febrer de 2003, de la Conselleria de Cultura i Educació, per la qual es concedix l'autorització d'obertura i funcionament al centre docent privat de nova creació denominat Colegio, Fundación San Vicente Ferrer en San Antonio de Benagéber (València).
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4471

Data del DOGV
:   01-04-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/3371


Data del document
:   20-02-2003

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * València
    * centre d'ensenyament
    * ensenyament privat

ORDE de 20 de febrer de 2003, de la Conselleria de Cultura i Educació, per la qual es concedix l'autorització d'obertura i funcionament al centre docent privat de nova creació denominat Colegio, Fundación San Vicente Ferrer en San Antonio de Benagéber (València). [2003/3371]
  
L'expedient ha sigut iniciat a instància del representant de la titularitat del centre de nova creació denominat ?Colegio, Fundación San Vicente Ferrer- en sol·licitud d'obertura i funcionament.
  
La Direcció General de Centres Docents ha aprovat, mitjançant resolució de data 5 d'agost de 1999, i les posteriors modificacions de dates 19 de juliol 2001 i 23 d'abril de 2002, la proposta d'instal·lacions i ús educatiu dels espais reflectits en els plànols presentats per a l'autorització del centre de nova creació d'educació infantil, de segon cicle, primària i secundària obligatòria.
  
L'expedient ha sigut tramitat per la Direcció Territorial de Cultura i Educació de València i inclou informe favorable de la Unitat Tècnica de Construccions per als nivells d'Educació Primària per a 6 unitats i d'Educació Secundària Obligatòria únicament per a 4 unitats, i informe favorable de la Unitat d'Inspecció Educativa respecte a la relació de professors i titulacions aportades per l'Educació Secundària Obligatòria i dels cursos en funcionament de l'Educació Primària, donat que per als següents cursos existix el compromís del titular del centre d'aportar la resta de personal i titulacions respectives abans de l'inici dels ensenyaments esmentats.
  
Vistos la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris, el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar, amb efectes de l'inici del present curs 2002/03, l'obertura i funcionament del centre docent privat que s'especifica en l'annex, atenent les característiques, ensenyaments i capacitat màxima que s'hi assenyalen.
  
Segon
  
El titular del centre, que no ha presentat la relació del personal i titulacions respectives per als cursos que no estan en funcionament d'Educació Primària, haurà de fer-ho davant la Direcció Territorial de Cultura i Educació de València per a la seua aprovació, previ l'informe de la Inspecció Educativa, abans de l'inici de la activitat educativa corresponent als cursos esmentats.
  
DISPOSICIONS ADDICIONALS
  
Primera
  
El centre haurà de complir el que es disposa en l'article 6 del Reial Decret 1.004/1991, de 14 de juny (BOE de 26.06.91), i en el Decret 193/1988, de 12 de desembre (DOGV de 02.02.89), del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
Segona
  
El que es disposa en la present orde donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 20 de febrer de 2003
  
El conseller de Cultura i Educació
  
MANUEL TARANCÓN FANDOS
  
ANNEX
  
Denominació genèrica del centre: Centre privat d'Educació Primària i Secundària Obligatòria
  
Denominació específica del centre: Colegio, Fundación San Vicente Ferrer
  
Titular: Fundación Colegio Imperial Niños Huérfanos de San Vicente Ferrer.CIF: S0477076O
  
Domicili: C/ Vereda, s/n
  
Localitat: San Antonio de Benagéber. C.P: 46915
  
Província: València
  
Codi:10199636
  
Ensenyaments i capacitat màxima que s'autoritza:
  
- Educació Primària, amb 6 unitats i 150 llocs escolars
  
No obstant, queda ajornada la posada en funcionament de dos de les unitats i 50 llocs escolars corresponents als dos últims cursos de l'esmentat ensenyament mentre el centre no complisca el compromís a què es referix l'apartat segon de la present orde.